ДО НАЧАЛНИКА

НА РУО ПАЗАРДЖИК

**Мотивирано предложение**

**Съгласно чл.52, ал.1, т.1 на Наредба 10 за организация на дейностите в училищното образование**

за

Държавен план - прием 2020/2021година

в ПГИТ „Алеко Константинов“- Велинград

Уважаема госпожо Кайтазова,

Представям Ви мотивирано предложение относно броя на паралелките, броя на местата и специалностите от професии по форми на обучение за учебната 2020/2021 година в ПГИТ „Алеко Константинов“- Велинград.

Предложението ни относно броя на местата за обучение по специалности от професии е съгласувано с:

* **Български съюз по балнеология и СПА туризъм**;
* **„Сдружение на хотелиерите и ресторантьорите“ Велинград и Западни Родопи**, член на „Българска хотелиерска и ресторантьорска асоциация“, на „Произведено в България- съюз на малкия и среден бизнес“, на „Организация за управление на туристически район Родопи“, участващо чрез свой представител в състава на Националния съвет по туризъм от квотата на регионалните туристически сдружения, вписани в Националния туристически регистър, обединява над 113 членове от туристическия бранш на територията на 10 общини;
* **Работодатели с икономическа дейност в община Велинград**;
* **Дирекция Бюро по труда – Велинград**.

Предложението ни относно броя на паралелките, броя на местата и специалностите от професии по форми на обучение за учебната 2020/2021година в ПГИТ „Алеко Константинов“- Велинград е следното:

**I. Държавен план-прием в 8 клас за учебната 2020/2021 година**

1. Една паралелка ДФО с 26 ученици от списъка на специалностите с недостиг професия

ПРОФЕСИОНАЛНО НАПРАВЛЕНИЕ:

541 Хранителни технологии

ПРОФЕСИЯ:

5410301 „ Хлебар Сладкар“,

СПЕЦИАЛНОСТ:

**5410301 „Производство на хляб и хлебни изделия“**

Без интензивно и без разширено изучаване на чужд език.

Балообразуващи оценки:

* Оценка от националния тест по математика
* Оценка от националния тест по БЕЛ
* Оценка по биология и здравно образование от свидетелството за основно образование
* Оценка по изобразително изкуство от свидетелството за основно образование;

1. Една паралелка дуална система на обучение с 26 ученици

ПРОФЕСИОНАЛНО НАПРАВЛЕНИЕ:

726 Терапия и рехабилитация

ПРОФЕСИЯ:

726010 Изпълнител на термални процедури

СПЕЦИАЛНОСТ:

**7260101 „Извършване на термални процедури в балнеологични и други възстановителни центрове“**

С разширено изучаване на чужд език – **немски език.**

Балообразуващи оценки:

* Оценка от националния тест по математика
* Оценка от националния тест по БЕЛ
* Оценка по биология и здравно образование от свидетелството за основно образование
* Оценка по физическо възпитание от свидетелството за основно образование;

1. Една паралелка ДФО с 26 ученици

811 „Хотелиерство, ресторантьорство и кетъринг“ – 2 СПК

811070 „ Готвач“

**8110701 „Производство на кулинарни изделия и напитки“**

Без интензивно, без разширено изучаване на чужд език.

Балообразуващи оценки:

* Оценка от националния тест по математика
* Оценка от националния тест по БЕЛ
* Оценка по химия и опазване на околната среда от свидетелството за основно образование
* Оценка по биология и здравно образование от свидетелството за основно образование;

1. Една паралелка ДФО с 26 ученици

811 „Хотелиерство, ресторантьорство и кетъринг“ – 3 СПК

811020 „Администратор в хотелиерството“

**8110201 „Организация на обслужването в хотелиерството“**

С разширено изучаване на чужд език – английски език.

Балообразуващи оценки:

* Оценка от националния тест по математика;
* Оценка от националния тест по БЕЛ;
* Оценка по чужд език от свидетелството за основно образование;
* Оценка по география и икономика от свидетелството за основно образование

1. Една паралелка ДФО с 26 ученици

346 „Секретарски и административни офис дейности“ - 3 СПК

346010 „Офис – мениджър“

**3460101 „Бизнес – администрация“**

С разширено изучаване на чужд език – английски език.

Балообразувящи оценки:

* Оценка от националния тест по математика;
* Оценка от националния тест по БЕЛ;
* Оценка по география и икономика от свидетелството за основно образование;

Оценка по информационни технологии от свидетелството за основно образование

Нашето предложение за план- прием 2020/2021 година включва 4 паралелки дневна форма на обучение и 1 паралелка дуална система на обучение с по 26 ученици във всяка. Нашето предложение е специалността, която да се изучава от учебната 2020/2021 година в ПГИТ чрез дуална система на обучение да е професия **Изпълнител на термални процедури**. С оглед на усилията, които община Велинград, съвместно с Националната асоциация по балнеология и спа полагат за сертифициране на Велинград като Европейска спа столица разширяването на европейските пазари е необходимо да се обучат качествени кадри и в тази специалност. Във връзка с това получихме С**тановище на Български съюз по балнеология и СПА туризъм.**

**С цел осъществяване на политиката на МОН предлагаме и една паралелка със специалност Хляб и хлебни изделия, която е включена в списъка на професиите с недостиг.** На управителен съвет на СХР Велинград и Западни Родопи бе потвърдена нуждата от кадри с такова образование и прилагаме становището на сдружението.

За специалностите **Хляб и хлебни изделия, и Извършване на термални процедури в балнеологични и други възстановителни центрове не се осъществява обучение в област Пазарджик.**

Три от специалности – **Производство на кулинарни изделия и напитки**, **Организация на обслужването в хотелиерството** и **Бизнес администрация** - са наложени като традиционни за нас и доказали своите предимства, и много добра пълняемост на паралелките през последните години. Повечето от нашите ученици, завършили тези специалности имат добра реализация и се вливат успешно на пазара на труда по тези професии.

Предложението ни за държавен план-прием е съобразено с демографската картина и наличната материално-техническа база, с плановете за развитие на общината и с постъпилите заявки от работодателите за обучение по специалности. Училището ни разполага с необходимата материално – техническа база и учители по професионална подготовка.

В града ни, а и в цялата страна има огромен недостиг на специалисти в областта на туризма и храненето.

Туризмът е водещ отрасъл в Стратегията за развитие на община Велинград, и нуждата от кадри в областта на хотелиерството, ресторантьорството и администрацията е безспорна, и потвърдена от работодателските организации.

ПГИТ „Алеко Константинов“ – Велинград е член на СХР Велинград и Западни Родопи, и поддържа отлични партньорски взаимоотношения с почти всички хотели, както и със счетоводните къщи в града. В устава на СХР Велинград и Западни Родопи чл.7, т.1 като средство за постигане на целите на сдружението е записано съдействие за организиране и провеждане на професионално обучение, квалификация и преквалификация на кадрите в туристическия бранш.

Ежегодно подписваме договори за провеждане на учебни и производствени практики. Това гарантира отлични условия за практическо обучение на учениците.

Имаме подадени заявки от 7 хотела в града за обучение чрез работа. Заявения брой ученици общо е 26. Подписани са договори за провеждане на обучение чрез работа.

В община Велинград няма други паралелки, в които се извършва обучение по посочените специалности.

От проведените разговори с родителите на учениците става ясно, че, поради финансови ограничения, не могат да си позволят разходи по пътуване до други населени места, където се осъществява обучение по същите професии и специалности. Те желаят децата им да продължат образованието си в училището в дневна форма на обучение.

Предложението за държавен план – прием е съобразено и с реалният брой ученици, за които се осъществява прием в община Велинград, община Сърница и община Ракитово.

**II. Допълнителен** **държавен план-прием в 11 клас за учебната 2020/2021 година**

През учебната 2019/2020 година в училището ни се обучават две паралелки в 10клас:

* 10а клас с 27 ученици. За приемане през 2020/2021 година има 1 свободно място;
* 10 б клас с 28 ученици. За приемане през 2020/2021 година има 1 свободно място.

Съгласно Заповед РД09-2497/30.09.2019 година на Министъра на образованието и науката имаме разрешение за завишаване максималния брой на учениците в тези паралелки – 29 за учебната 2019/2020година.

С протокол 5/18.12.2019 година на ПС са приети следните балообразуващи предмети за приемане на ученици в 11 клас при Допълнителен държавен план- прием:

За Професионално направление 344 "Счетоводство и данъчно облагане", Професия 344030 "Оперативен счетоводител", Специалност 3440301 "Оперативно счетоводство", балообразуващите предмети да са тест по математика и БЕЛ от НВО в 10 клас, и математика и чужд език от Удостоверението за първи гимназиален етап;

За професионално направление 812 "Пътувания, туризъм и свободно време", Професия 812010 "Организатор на туристическа агентска дейност", Специалност 3440301 "Организация на туризма и свободното време", и музика и география и икономика от Удостоверението за първи гимназиален етап.

**Предложението ни за план – прием за учебната 2020/2021 г. е подкрепено със становища от :**

1. „Сдружение на хотелиерите и ресторантьорите – ВЕЛИНРАД И ЗАПАДНИ РОДОПИ“;
2. Обществен съвет към ПГИТ „Алеко Константинов“ - Велинград;

– Велинград;

1. Работодатели с икономическа дейност;
2. Дирекция Бюро по труда- Велинград;
3. Заявления за провеждане на обучение чрез работа- 7 броя;

* Балсистем ЕООД- хотел Св.Спас;
* Ертиос ЕООД-хотел БОР;
* Арте хотел ЕООД-хотел Арте;
* Витал Тур ООД- хотел Олимп;
* Голд ООД -хотел Рич;
* Велина АД-хотел Велина;
* БЛЦ Камена ЕАД-хотел Камена.

**Прилагаме и:**

1. Образец Приложение 1 за държавен план-прием;
2. Протокол 6/18.12.2019 година от заседание на ПС.

С уважение

Любка Байлова- Директор на ПГИТ „Алеко Константинов“- Велинград

10.01.2020г.